খুলনা, বাংলাদেশনিউজ২৪x৭.কম  বাংলাদেশ রেড ক্রিসেন্ট সোসাইটি খুলনা জেলা ইউনিটের বার্ষিক সাধারণ সভা এবং ২০১১-১৩ মেয়াদের নির্বাচন শনিবার অনুষ্ঠিত হয়েছে।  নির্বাচনে অধ্যাপক ডাঃ গাজী আব্দুল হক ভাইস চেয়ারম্যান, এস এ রহমান বাবুল সেক্রেটারি এবং কামাল উদ্দিন সিদ্দিক, শেখ জহির হোসেন, শেখ হারুন অর রশিদ, এস এম মনিরুল হাসান বাপ্পী এবং এসএম আসাদুজ্জামান মুরাদ সদস্য নির্বাচিত হয়েছেন।  সকালে নগরীর একটি অভিজাত হোটেলে জেলা রেড ক্রিসেন্টের ভারপ্রাপ্ত চেয়ারপার্সন এডভোকেট সৈয়দা সাবিহার সভাপতিত্বে সাধারণ সভায় প্রধান অতিথি ছিলেন সদর আসনের সংসদ সদস্য নজরুল ইসলাম মঞ্জু। বিশেষ অতিথি ছিলেন ডাঃ গাজী আব্দুল হক, গাজী শহিদুল্লাহ ও শফিকুল আলম মনা। সভায় বক্তারা বলেন, রেড ক্রিসেন্টের  মত একটি সেবাধর্মী প্রতিষ্ঠানকে রাজনৈতিক প্রভাবশালী মহল দখল করার অপচেষ্টায় লিপ্ত রয়েছে। আদালতের রায় নিয়ে বর্তমান কমিটি তাদের সেবার কার্যক্রম চালিয়ে যাচ্ছে বলে সভায় জানানো হয়।  বাংলাদেশনিউজ২৪x৭.কম/প্রতিনিধি/এসএ.